Ľudovít Francúzsky (1661 – 1711)

Ľudovít Francúzsky, prezývaný Le Grand Dauphin či Monseigneur (* 1. november 1661, Fontainebleau, Francúzske kráľovstvo – † 14. apríl 1711, Meudon,Francúzske kráľovstvo) bol francúzsky dauphin.

 Pôvod a život 

 Ranné detstvo 
Ľudovít sa narodil ako prvé dieťa francúzskeho kráľa Ľudovíta XIV. a  jeho manželky, španielskej infantky Márie Terézie Habsburskej. Ako ich jediné dieťa sa síce dožil dospelosti, lenže na kráľovský trón nikdy nezasadol, keďže zomrel skôr než jeho vlastný otec.

 Vzdelanie 
Prezývku Grand Dauphin mal oprávnene a to z toho dôvodu, že bol skutočne fyzicky zdatný. Otec pre neho od roku 1670 písal politické memoáre a jeho vzdelanie zveril najlepším učiteľom, medzi inými aj Bossuetovi. Dauphin však nemal záujem o politiku, dôsledkom čoho bol zo strany vlastného otca , teda francúzskeho kráľa Ľudovíta XIV. považovaný za doslova neschopného.

 Formovanie diplomata 
Ľudovít bol verný a poslušný syn, pričom otcovi vôbec neodporoval. Keď už bol vo veku hodnom účasti na zasadnutí kráľovskej štátnej rady, bol vždy prítomný, lenže iba dva razy dostal slovo.

 Správanie medzi dvoranmi a poddanými ľuďmi 
Napriek tomu bol dauphin známy ako dobrosrdečný, ochotný a šarmantný človek. Sám bol obľúbený na panovníckom dvore i medzi poddaným ľudom. S otcom zdieľal vášeň pre dobré jedlo a poľovačku. 

 Sobáš a vojenská kariéra 
Dňa 7. marca roku 1680 sa oženil s bavorskou princeznou Máriou Annou. Po jej smrti sa roku 1695 tajne oženil so svojou metresou Mademoiselle de Choin               (* 1670 – † 1732).  

Počas Vojny o falcké dedičstvo v rokoch 1688 až 1697 sa prejavil ako statočný a šikovný veliteľ. 

 Skon 
Dauphin  Ľudovít zomrel v roku 1711 na kiahne, čo ťažko zasiahlo jeho otca i francúzsky ľud. 

 Manželstvo a deti 
 Ľudovít (* 6. august 1682 – † 18. február 1712), dauphin, burgundský vojvoda ∞ 1697 princezná Mária Adela Savojská (* 1685 – † 1712)
 Filip V. (* 19. december 1683 – † 9. júl 1746), španielsky kráľ ∞
 1/ 1701 princezná Mária Lujza Savojská (* 1688 – † 1714)
 2/ 1714 princezná Alžbeta Farnese z Parmy (* 1692 – † 1766)
 Karol (* 31. august 1686 – † 4. máj 1714), vojvoda z Berry ∞ 1710 princezná Mária Lujza Orleánska (* 1695 – † 1719)

 Genealógia 
Rodokmeň Ľudovíta v štyroch generáciách:

 Pozri aj 

 Vojna o falcké dedičstvo

 Iné projekty 

 Zdroj 

Kategória:Bourbonovci
Kategória:Princovia
Kategória:Následníci trónu
Kategória:Osobnosti z Fontainebleau
Kategória:Pochovaní v bazilike Saint-Denis